wickkiey/tamil-wikipedia-chunked huggingface dataset:
# பிக் பாஸ் தமிழ் 4

## பிக் பாஸ் சிறை

ஒவ்வொரு வாரமும் வீட்டுக்கு தேவையான பணத்திற்காக சிறப்பாக செயல்படாத இரண்டு போட்டியாளர்களை சக போட்டியாளர்களின் வாக்கு விகிதத்தில் பிக் பாஸ் சிறைக்கு அனுப்பப்படுகிறார்கள். இந்த சிறையில் வீட்டில் இருக்கும் ஆடம்பர வசதிகள் இல்லை. ஒரு கண்ணாடி அறையில் ஒரு உலோக கட்டிலும் தரையில் மற்றொரு படுக்கை உள்ளது.
| கிழமை | சிறை | நாட்கள் |  |
| --- | --- | --- | --- |
| 1 | *எவரும் இல்லை* | *எவரும் இல்லை* |  |
| 2 | ரமேஷ் | சிவானி | நாள் 12 |
| 3 | ஆரி | ஆஜீத் | நாள் 19 |
| 4 | ஆரி | அனிதா | நாள் 26 |
| 5 | *எவரும் இல்லை* | *எவரும் இல்லை* |  |
| 6 |  |  |  |
| 7 | பாலாஜி | சுசித்ரா | நாள் 47 |
| 8 | ஆரி | ரியோ | நாள் 54 |
| 9 | *எவரும் இல்லை* | *எவரும் இல்லை* |  |
| 10 | ரமேஷ் | அனிதா | நாள் 67 |
| நிஷா | நாள் 69 |  |  |
| 11 | கேப்ரியெல்லா | சிவானி | நாள் 74 |
| 12 | ஆஜீத் | கேப்ரியெல்லா | நாள் 81 |
| 13 | ஆரி | பாலாஜி | நாள் 89 |
| 14 | *எவரும் இல்லை* | *எவரும் இல்லை* |  |
| 15 | *எவரும் இல்லை* | *எவரும் இல்லை* | } |  
பெண் போட்டியாளர்
ஆண் போட்டியாளர்
# ஷிவானி நாராயணன்

**ஷிவானி நாராயணன் ** என்பவர் தமிழ்நாட்டிலுள்ள விருதுநகர் மாவட்டம்சாத்தூரை சேர்ந்த தொலைக்காட்சி நடிகை மற்றும் மாடல் அழகி ஆவார். இவர் தெலுங்கு மொழியை தாய்மொழியாகக் கொண்டவர். இவர் பகல் நிலவு, கடைகுட்டி சிங்கம் (2019), இரட்டை ரோஜா (2020) போன்ற தொடர்களில் நடித்துள்ளார்.
# ஷிவானி நாராயணன்

## தொழில்

ஷிவானி நாராயணன் 2015 ஆம் ஆண்டில் விளம்பரங்களை நடித்து மற்றும் வடிவழகியாக தனது வாழ்க்கையைத் தொடங்கினார். 2016 ஆம் ஆண்டில் விஜய் தொலைக்காட்சியில் ஒளிபரப்பான சரவணன் மீனாட்சி (பகுதி 3) என்ற தொடரில் நடிகையாக அறிமுகமானார். அந்த தொடரில் 'காயத்ரி' என்ற வேடத்தில் நடித்தார். அதை தொடர்ந்து 2017 ஆம் ஆண்டு ஒளிபரப்பான பகல் நிலவு என்ற தொடரில் 'சினேகா' என்ற கதாபாத்திரத்தில் கதாநாயகியாக நடித்தார். இந்த தொடரில் இவருக்கு ஜோடியாக சின்னத்திரை நடிகர் முஹம்மட் அஸீம் என்பவர் நடித்துள்ளார். அதை தொடர்ந்து 2018 ஆம் ஆண்டு ஜோடி பன் அன்லிமிடெட் என்ற நடன நிகழ்ச்சியில் முஹம்மட் அஸீம் உடன் ஜோடியாக போட்டியாளராக பங்கேற்றார்.  
2019 ஆம் ஆண்டு விஜய் தொலைக்காட்சியில் ஒளிபரப்பான கடைக்குட்டி சிங்கம் என்ற தொடரில் நடித்தார். ஆனால் சில காரணங்களால் அந்த தொடரில் 17வது அத்தியாயத்துடன் வெளியேறினார். இவர் நடித்த கதாபாத்திரத்தில் நடிகை இரா அகர்வால்' என்பவர் நடித்தார். 2020 ஆம் ஆண்டு ஜீ தமிழ் தொலைக்காட்சி தொடரான இரட்டை ரோஜா என்ற தொடரில் 'அபி' மற்றும் 'அனு' என்ற இரட்டை கதாபாத்திரத்தில் 168 அத்தியாயங்கள் வரை நடித்தார். இவருக்கு பதிலாக தமிழ் திரைப்பட நடிகை சாந்தினி தமிழரசன் என்பவர் நடித்துவருகிறார். அதை தொடர்ந்து அதே ஆண்டில் விஜய் தொலைக்காட்சியில் ஒளிபரப்பான பிக் பாஸ் தமிழ் என்ற நிகழ்ச்சியின் நான்காவது பருவத்தில் போட்டியாளராக பங்கேற்றார்.
# ஷிவானி நாராயணன்

## தொலைக்காட்சி

| 2016-2018 | சரவணன் மீனாட்சி (பகுதி 3) | காயத்ரி | விஜய் தொலைக்காட்சி |  |
| --- | --- | --- | --- | --- |
| 2016-2019 | பகல் நிலவு | சினேகா | **பரிந்துரை:** விஜய் தொலைக்காட்சி விருது சிறந்த புதுமுக நடிகை |  |
| 2018 | ஜோடி பன் அன்லிமிடெட் | போட்டியாளர் |  |  |
| 2019 | கடைகுட்டி சிங்கம் | மீனாட்சி |  |  |
| 2020 | இரட்டை ரோஜா | அனுராதா மற்றும் அபிராமி (இரட்டை வேடம்) | ஜீ தமிழ் |  |
| 2020 - ஒளிபரப்பில் | பிக் பாஸ் தமிழ் 4 | போட்டியாளர் | விஜய் தொலைக்காட்சி | } |
# காஷ்மீர் குகை வௌவால்

**காஷ்மீர் குகை வௌவால்** (*Kashmir cave bat*)(*மியோடிசு லாங்கிப்சு*) என்பது மாலை நேர, வெசுபர் வௌவால் வகைகளுள் ஒன்றாகும். இது தென் ஆசியாவில் மேற்கு இமயமலை<nowiki/>ப் பகுதியில் மட்டுமே வாழக்கூடியது.  
இது இந்தியா, நேபாளம், பாக்கித்தான் மற்றும் ஆப்கானித்தானில் மேற்கு இமயமலை அகல இலைக் காடுகளின் காணப்படுகிறது.
# ருத்ரம்-1 (ஏவுகணை)

## ஏவுகணை சோதனை

ருத்ரம்-1 என்ற இந்த ஏவுகணை ஒடிசாவில் உள்ள பலசோர் கடற்கரையில் இருந்து சுகோய் -30 போர் விமானத்தின் மூலம் வெற்றிகரமாக சோதனை செய்யப்பட்டது. இந்த ஏவுகணையை வெற்றிகரமாக சோதனை செய்த பாதுகாப்பு ஆராய்ச்சி மற்றும் வளர்ச்சி அமைப்பு அதிகாரிகளுக்கு பாதுகாப்பு துறை மந்திரி ராஜ்நாத் சிங் பாராட்டு தெரிவித்தார்.
# மோனு குமார்

**மோனு குமார்** (Monu Kumar பிறப்பு: நவம்பர் 5, 1994) ஓர் இந்திய துடுப்பாட்ட வீரர் . இவர் சனவரி 3, 2016 அன்று 2015–16 சையத் முஷ்டாக் அலி கோப்பையில் சார்க்கண்ட் துடுப்பாட்ட அணிக்காக இருபது20 போட்டியில் அறிமுகமானார். அதற்கு அறிமுகத்திற்கு முன்னர், அவர் 2014 ஆம் ஆண்டில் 19 வயதுக்குட்பட்ட துடுப்பாட்ட உலகக் கோப்பைக்கான இந்திய அணியில் இவர் இடம் பெற்றார். ஜனவரி 2018 இல், 2018 ஐபிஎல் ஏலத்தில் இவரை சென்னை சூப்பர் கிங்ஸ் வாங்கியது.
# உரோமரிஷி

**உரோமரிஷி** எனும் சித்தர், பதினெண் சித்தர்களுள் ஒருவராவார்..இவர் புசுண்ட மாமுனிவரின் சீடராவார். இவர் வலைவீசும் சாதியில் பிறந்த செம்படவனுக்கும் மலைக் குறத்திக்கும் மகனாகப் பிறந்தவர். ஆனி மாதம் கார்த்திகை நட்சத்திரம் இரண்டாம் பாதத்தில் ரிஷப ராசியில் பிறந்தவர்.அஷ்டமா சித்தி பெற்ற பதினெண் சித்தர்களுள் இவரும் ஒருவர் ஆவார்.
# உரோமரிஷி

## பெயர்க்காரணம்

மதி அமுதப் பாலினை உண்டு கள்ளமற்ற மனத்துடன் உலகில் சித்து புரிகின்ற பெரியோர்களின் பாதங்களை நம்பியதால் உரோமன் என்றபெயர் பெற்றேன் என்று உரோமரிஷியே கூறுகிறார்.இவரின் உடல் முழுவதும் உரோமம் அடர்ந்திருக்கும் அதனால் இவர் உரோம ரிஷி என்று காரணப் பெயர் பெற்றார் என்றும் கூறப்படுகிறது
# உரோமரிஷி

## உரோமரிஷி இயற்றிய நூல்கள்

- உரோமரிஷி வைத்தியம்1000
- உரோமரிஷி சூத்திரம்1000
- உரோமரிஷி ஞானம்50
- உரோமரிஷி பெருநூல்500
- உரோமரிஷி குறுநூல்50
- உரோமரிஷி காவியம்500
- உரோமரிஷி முப்பு சூத்திரம்30
- உரோமரிஷி இரண்டடி500
- உரோமரிஷி ஜோதிட விளக்கம்
- நாகாரூடம்
- பகார சூத்தரம்
- சிங்கி வைப்பு
- உரோமரிஷி வைத்தி சூத்திரம் ஆகிய நூல்களை எழுதியுள்ளார்.
# கேஎம் ஆசிஃப்

**கேஎம் ஆசிஃப்** (KM Asif பிறப்பு சூலை 24 ,1993) ஓர் இந்தியத் துடுப்பாட்டக்காரர். இவர் 2018 ஆம் ஆண்டில் இருந்து இந்தியன் பிரீமியர் லீக்கில் சென்னை சூப்பர் கிங்ஸ் அணிக்காக விளையாடி வருகிறார். அதே மாத இறுதியில் இவர் 2018 ஆம் ஆண்டிற்கான ஐபிஎல் ஏலத்தில் சென்னை அணிக்காக ஏலத்தில் எடுக்கப்பட்டார். 2017-18 ஆம் ஆண்டிற்கான விஜய் அசாரே கோப்பைக்கான போட்டியில் பெப்ரவரி 9, 2018 இல் பட்டியல் அ துடுப்பாட்டப் போட்டியில் இவர் அரிமுகமானார்.
# பிளேடு ரன்னர்

***பிளேடு ரன்னர் (ஆங்கிலம்: Blade Runner)*** 1982 ஆம் ஆண்டு ஒரு அறிபுனைத் திரைப்படம் ஆகும். ரிட்லி சுகாட்டினால் இயக்கப்பட்டது. ஹாரிசன் போர்ட், இரட்கர் ஹாவுவர், சான் யங், மற்றும் எட்வர்டு ஒல்ம்ஸ் ஆகியோர் நடித்துள்ளனர். இத்திரைப்படம் வருங்காலத்து 2019 லாஸ் ஏஞ்சலஸ் மாநகரத்தில் அமையப்பெறுகிறது. இந்தக் காலகட்டத்தில், விண்வெளிக் குடியிருப்புகளில் பணி செய்ய செயற்கையான மனிதர்கள் உருவாக்கப்படுகின்றனர். அவற்றில் சில செயற்கை மனிதர்கள் புவியிற்கு தப்பித்து மனிதர்களாய் வாழ்கின்றனர். காவலர் ரிக் டெக்கர்டிற்கு (ஃபோர்டு) இவர்களை கண்டறிந்து வேட்டையாடும் பணி வழங்கப்படுகிறது. ஆனால் இவர் தயக்கம் காட்டுகிறார்.  
இத்திரைப்படம் முதலில் அதிகம் வருவாய் ஈட்டவில்லை. சில விமர்சகர்கள் மட்டும் கதையின் சிக்கல்கள் மட்டும் திரைவண்ணங்களை புகழ்ந்தனர். வெறு சிலர் திரைப்படத்தின் குறைந்த வேகத்தினையும் குறைந்த சண்டைக் காட்சிகளையும் கடுமையாக விமர்சித்தனர். வருடங்கள் பிறகே பெரிதும் பாராட்டப்பட்டு, இவ்வகையான திரைப்படங்களிற்கு முன்மாதிரியாக மாறியது.  
இத்திரைப்படத்திற்கு தொடர்ச்சியாக *பிளேடு ரன்னர் 2049* அக்டோபர் 2017 இல் வெளிவந்தது.  
பல்வேறு கருத்து மாறுபாடுகளினால் இத்திரைப்படத்திற்கு ஏழு வெவ்வேறு பதிப்புகள் உருவாக்கப்பட்டன. இரசிகர்களுக்காக 1992 ஆம் ஆண்டில் ரிட்லி சுகாட்டின் இயக்குநரின் வெட்டு வெளியிடப்பட்டது. இலக்கமுறைப் பல்திறவாற்றல் வட்டு ஆக வெளியிடப்பட்ட முதல் திரைப்படங்களில் ஒன்றாகும். 2007 ஆம் ஆண்டில், இத்திரைப்பட வெளியீட்டின் 25 வருட நிறைவினை கொண்டாட, வார்னர் புரோஸ். பிளேடு ரன்னரின் *இறுதி வெட்டினை* வெளியிட்டது. இயக்குநர் ரிட்லி சுகாட்டின் விருப்பத்திற்கு ஏற்ப அமையப்பெற்று வெளியிடப்பட்ட பதிப்பு இது மட்டுமே.
# பிளேடு ரன்னர்

## தயாரிப்பு

### நடிகர்கள்

இத்திரைப்படத்தில் நடிக்க நடிகர்களைத் தேர்ந்தெடுப்பது கடினமாக இருந்தது, குறிப்பாக ஹீரோ பாத்திரத்திற்கு. பல மாதங்களாக இயக்குநர் ரிட்லி சுகாட்டும் தயாரிப்பாளர்களும் டசுடின் ஹாஃப்மனினை நடிக்க அழைத்தனர். ஆனால் அவர் கருத்து வேறுபாடுகளினால் வெளியேறினார். திரைப்பட தயாரிப்பு கோப்புகளின்படி, ஜீன் ஹாக்மன், சான் கானரி, ஜாக் நிக்கல்சன், பால் நியூமன், கிளின்ட் ஈஸ்ட்வுட், டாம்மி லீ ஜோன்சு, ஆர்னோல்டு சுவார்செனேகர், அல் பசீனோ மற்றும் பர்ட் ரெனால்ட்சு ஆகியோர் ஹீரோ பாத்திரத்திற்காக கண்டறியப்பட்டு அழைக்கப்பட்டிருந்தனர்.
# பிளேடு ரன்னர்

## தயாரிப்பு

### திரை வண்ணங்கள்

*பிளேடு ரன்னர்* திரைப்படத்தின் திரைவண்ணங்கள் மற்றும் அசைவூட்டங்கள் இன்றுவரை பெரிதும் பாராட்டப்படுகிறது. அக்காலத்து தொழிநுட்பங்கள் அனைத்து அதன் முழுமைக்கும் பயன்படுத்தி தயாரிக்கப்பட்டது. திரைப்படமாக்கலில் புதுவிதமான தொழில்நுட்பங்களைப் உருவாக்கி பயன்படுத்தியமைக்கு இத்திரைப்படத்தின் அசைவூட்ட பொறியியலாளர்கள் பெரிதும் பாராட்டப்பட்டனர். சில நுட்பங்கள் *குலோசு என்கவுன்டர்சு ஆஃப் த தெர்டு கைன்டு* திரைப்பட தயாரிப்பின் பொழுது உருவாக்கப்பட்டு இங்கு பயன்படுத்தப்பட்டன.
# பிளேடு ரன்னர்

## விருதுகள் மற்றும் பரிந்துரைகள்

*பிளேடு ரன்னர்* பல்வேறு விருதுகளுக்கு பரிந்துரைக்கபட்டு, அதில் சிலவற்றினையும் வென்றது.  
| ஆண்டு | விருது | பிரிவு | முடிவு |
| --- | --- | --- | --- |
| 1982 | லாஸ் ஏஞ்சலசு திரைப்பட விமர்சகர்கள் குழுமம் | சிறந்த ஒளிப்பதிவு |  |
| 1983 | பிரித்தானிய அகாடமி திரைப்பட விருதுகள் | சிறந்த ஒளிப்பதிவு |  |
| சிறந்த உடை அமைப்பு |  |  |  |
| சிறந்த தொகுப்பு |  |  |  |
| சிறந்த இசை |  |  |  |
| சிறந்த ஒப்பனை |  |  |  |
| சிறந்த தயாரிப்பு |  |  |  |
| சிறந்த ஒலி |  |  |  |
| சிறந்த திரை வண்ணங்கள் |  |  |  |
| ஹியூகோ விருது | சிறந்த நாடகப்படம் |  |  |
| இலண்டன் திரைப்பட விமர்சகர்கள் குழு | சிறப்பு விருது |  |  |
| கோல்டன் குளோப் விருதுகள் | சிறந்த அசல் இசை |  |  |
| அகாதமி விருது | சிறந்த தயாரிப்பு |  |  |
| சிறந்த திரை வண்ணங்கள் |  |  |  |
| சனி விருதுகள் | சிறந்த இயக்குநர் |  |  |
| சிறந்த அறிவியல் புனைவுத் திரைப்படம் |  |  |  |
| சிறந்த திரைவண்ணங்கள் |  |  |  |
| சிறந்த துணை நடிகர் |  |  |  |
| பேன்டாசுபோர்டோ | சர்வதேச திரைப்பட விருது |  |  |
| 1993 | பேன்டாசுபோர்டோ | சர்வதேச திரைப்பட விருது |  |
| 1994 | சனி விருதுகள் | சிறந்த காணொளி வெளியீடு |  |
| 2008 | சிறந்த காணொளி வெளியீடு | } |  |
# பிளேடு ரன்னர்

## வரவேற்பு

பல்வேறு சிறந்த திரைப்படங்களின் பட்டியல்களில் இடம்பெற்றுள்ளது,
| ஆண்டு | வழங்கியவர் | பட்டியல் | இடம் |  |
| --- | --- | --- | --- | --- |
| 2001 | *தி வில்லேஜ் வாய்சு* | இருபதாம் நூற்றாண்டின் சிறந்த 100 திரைப்படங்கள் | 94 |  |
| 2002 | OFCS | கடந்த 100 ஆண்டிகளின் சிறந்த 100 அறிவிய புனைவுத் திரைப்படங்கள் | 2 |  |
| *சைட் & சவுண்டு* | 2002 பட்டியல் | 45 |  |  |
| *50 கிளாசிக்கர், பிலிம்* |  |  |  |  |
| 2003 | *இறப்பதற்கு முன் பார்க்கவேண்டிய 1001 திரைப்படங்கள்* |  |  |  |
| *என்டர்டெயின்மெண்ட் வீக்லி* | தீவிர இரசிகர்கள் கொண்ட சிறந்த 50 திரைப்படங்கள் | 9 |  |  |
| 2004 | *தி கார்டியன்*, அறிவியலாளர்கள் | அனைத்து காலத்து சிறந்த 10 அறிவியல் புனைவுத் திரைப்படங்கள் | 1 |  |
| 2005 | *டோட்டல் பிலிம்* | அனைத்து காலத்து சிறந்த 100 திரைப்படங்கள் | 47 |  |
| *டைம்* இதழின் விமர்சகர்கள் | அனைத்து காலத்து சிறந்த 100 திரைப்படங்கள் |  |  |  |
| 2008 | *நியூ சயின்டிசுடு* | அனைத்து காலத்து சிறந்த அறிவியல் புனைவுத் திரைப்படங்கள் | 1 |  |
| *எம்பையர்* | அனைத்து காலத்து சிறந்த 500 திரைப்படங்கள் | 20 |  |  |
| 2010 | *ஐஜிஎன்* | அனைத்து காலத்து சிறந்த 25 அறிவியல் புனைவுத் திரைப்படங்கள் | 1 |  |
| *டோட்டல் பிலிம்* | அனைத்து காலத்து சிறந்த 100 திரைப்படங்கள் |  |  |  |
| 2012 | *சைட் & சவுண்டு*' | 2012 விமர்சகர்கள் - சிறந்த 250 திரைப்படங்கள் | 69 |  |
| *சைட் & சவுண்டு*' | 2012 இயக்குநர்கள் - சிறந்த 100 திரைப்படங்கள் | 67 |  |  |
| 2017 | *எம்பையர்* | அனைத்து காலத்து சிறந்த 100 திரைப்படங்கள் | 13 | } |
# வரிக்கசேரி மனை

**வரிக்கசேரி மனை** (மலையாளம்: വരിക്കാശേരി മന) அல்லது **வரிக்குமசேரி மனை** என்று அழைக்கப்படுவது கேரளத்தின் பழமையான பாரம்பரிய உயர்குடி நம்பூதிரி குடும்ப வீடுகளில் ஒன்றாகும். ஏறக்குறைய 4 ஏக்கர் நிலப்பரப்பில் கேரள கட்டிடக்கலை பாணியில் கட்டப்பட்ட இந்தக் கட்டிடம், பாலக்காட்டில் ஒற்றப்பாலத்தில் உள்ள மணிசேரி என்ற கிராமத்தில் அமைந்துள்ளது. இது மலையாள படங்களுக்கான பிரபலமான படப்பிடிப்பு இடமாகும், மேலும் வணிக ரீதியாக வெற்றிபெற்ற படங்களான தேவசுரம், ஆராம் தம்புரான், ராப்பக்கல் போன்ற பல படங்கள் இதன் வளாகத்தில் படமாக்கப்பட்டுள்ளன.
# வரிக்கசேரி மனை

## விவரம்

வரிக்கசேரி குடும்பத்திற்கு 1000 ஆண்டுகளுக்கும் மேலான வரலாறு இருப்பதாகவும், இந்த குடும்பம் *அஷ்ட கிருஹ* (எட்டு குடும்பங்கள்) என்னும் நம்பூதிரி குடும்பங்களிடையே இறையாண்மையை *வகித்ததாகவும்* அறியப்படுகிறது. 1902 ஆம் ஆண்டில் அல்லது சுமார் 1902 ஆம் ஆண்டில் உள்ளூரில் கிடைக்கக்கூடிய சிவப்புக் கல்லைப் பயன்படுத்தி வராக்காசேரி ரவி நம்பூதிரிபாட் என்பவரால் இந்த மனை கட்டப்பட்டது. ஒரு பிரம்மாண்டமான படிப்புரமானது (வாயில் வீடு) மூன்று மாடி கட்டிட வளாகத்துக்கு முகப்பாக உள்ளது. இந்த வீடானது 74 அறைகள் கொண்ட *நாலுகெட்டு* வீடாகும். இரண்டு பத்தியப்புரங்கள் (வெளிமாளிகைகள்), ஒரு பெரிய குளம் மற்றும் அதை ஒட்டிய குளியல் இல்லம், சிவன், கிருஷ்ணன் மற்றும் ஐயப்பன், ஆகிய மூன்று கோயில்களைக் கொண்ட ஒரு குடும்பக் கோயில் வளாகம் உள்ளன பின்னர் இடூபுரா (சாப்பாட்டு மண்டபம்) போன்றவை இடிக்கப்பட்டன. இதை வடிவமைத்தவர் வரிக்கசேரி குடும்பத்தைச் சேர்ந்த சில்பி தம்புரான் என்றும் அழைக்கப்படும் கிருஷ்ணன் தம்புரான் ஆவார். இவர் சென்னையில் கட்டிடக்கலை படித்தவர். மேற்கத்திய கட்டிடக்கலையின் தாக்கம் கட்டிடத்தின் வடிவமைப்பில் காணப்படுகிறது. வீட்டின் விட்டங்கள், கதவுகள், சன்னல்கள் மரத்தினால் செய்யப்பட்டவை மற்றும் இவை நுணுக்கமான செதுக்கு வேலைகளால் அலங்கரிக்கப்பட்டவையாக உள்ளன.  
1987 ஆம் ஆண்டு மோகன் தயாரித்த தீர்த்தம் திரைப்படத்தில் தொடங்கி பல மலையாள படங்கள் இந்த வீட்டில் படம்பிடிக்கபட்டுள்ளன. 100 க்கும் மேற்பட்ட படங்களின் முதன்மை படப்பிடிப்பு இங்கு மேற்கொள்ளபட்டதாக தெரிவிக்கப்படுகிறது இதில் தேவசுரம், ஆராம் தம்புரான், ராப்பக்கல், ஆனந்தபத்ரம், துரோணா ,, சிம்மாசனம், மாடம்பி, சூஃபி பரஞ்ச கதா, ஜனா ( தமிழ் ), தூவல் கொட்டரம், வள்ளியெட்டன், காவலன், மாந்த்ரிகன், ப்ரீதம் 2 ஆகியவை படங்கள். எந்தவொரு படம் படமாக்கப்படாதபோதும் பார்வையாளர்கள் வளாகத்திற்குள் அனுமதிக்கப்படுகிறார்கள். 25 அசல் வாரிசுகளில் 10 பேரும், மீதமுள்ள 15 வாரிசுகளிடமிருந்து உரிமைகளை வாங்கிய சில முதலீட்டாளர்களும் அடங்கிய, சொத்தின் தற்போதைய உரிமையாளர்களால் உருவாக்கப்பட்ட ஒரு அறக்கட்டளையால் மனை பராமரிக்கப்பட்டு நிர்வகிக்கப்படுகிறது.  
1940 களில் பிரபல சிற்பியாக இருந்த வரிக்காசேரி கிருஷ்ணன் நம்பூதிரிபாட் இந்த வீட்டிற்கான மூடு முகப்பை (போர்டிகோ) கட்டினார்.
# வரிக்கசேரி மனை

## அமைவிடம்

இந்த மனை தென்னிந்திய மாநிலமான கேரளத்தில் பாலக்காட்டில் இருந்து 35 கி.மீ தொலைவில் ஒற்றப்பாலத்தில் உள்ள மணிசேரியில் அமைந்துள்ளது. அருகிலுள்ள தொடருந்து நிலையம் ஒற்றைபாலம் தொடருந்து நிலையம், ஆனால் ஆனால் 13 கி.மீ தூரத்தில் உள்ள ஷோறணூர் சந்திப்பு தொடருந்து நிலையம் வழியாக இதை அடையலாம். கோழிக்கோடு சர்வதேச விமான நிலையம் மனையில் இருந்து 62 கி.மீ. தொலைவில் அமைந்துள்ளது.
# கிரேக் கிங்

பொதுவாக கிரேக் கிங் என்று அழைக்கப்படும் **கிரிகரி ஆலன் கிங்**, (Gregory Allen King ஆகஸ்ட் 7, 1973 இல் ஜோகன்னஸ்பேர்க்கில் பிறந்தார். நாதன்-கிளினிசு கிங் தம்பதியினருக்கு மகனாகப் பிறந்தார். இவருக்கு 3 உடன்பிறப்புகள் உள்ளனர். முன்னாள் தென்னாப்பிரிக்க முதல் தரத் துடுப்பாட்ட வீரரான இவர், பின்னர் இந்தியத் துடுப்பாட்ட அணி மற்றும் தென்னாபிரிக்கத் துடுப்பாட்ட அணி ஆகிய இரு அணிகளுக்கும் உடற்பயிற்சி பயிற்சியாளராக இருந்தார். 2008 முதல் 2015 வரை சென்னை சூப்பர் கிங்ஸின் உடற்பயிற்சி பயிற்சியாளராகவும் இருந்தார், அந்த அணி ஐ.பி.எல்லில் . சென்னை அணிக்காக உடற்பயிற்சி பயிற்சியாளராக இருந்தார். அந்த அணி தடைக்குப் பிறகு 2018 ஆம் ஆண்டில் மீண்டும் விளையாட வந்தபோது அதே பணியில் சேர்த்துக்கொள்ளப்பட்டார். 2003 ஆம் ஆண்டு முதல் 2007 ஆம் ஆண்டு ஒப்பந்தம் முடிவடையும் வரை அவர் இந்திய அணியின் பயிற்சியாளராக இருந்தார். முன்னதாக இந்திய அணியில் இந்த பதவியில் அட்ரியன் லு ரூக்ஸ் என்பவர் இருந்தார் . இவர் 1995-96 ஆண்டிற்கான பார்டர் பி க்காக மூன்று முதல் தரத் துடுப்பாட்டப் போட்டிகளில் விளையாடினார்.
# கிரேக் கிங்

## ஆரம்பகால வாழ்க்கை மற்றும் தொழில்

ரோட்சு பல்கலைக்கழகத்தின் ஏழாம் எட்வர்டு கிங், செயின்ட் ஜான்ஸ் கல்லூரியில் மனித இயக்கவியல் மற்றும் பணிச்சூழலியல் துறையில் முதுகலைப் பட்டம் பெற்றார். டி.வி.எல் நஃப் (1990-92) க்கு துடுப்பாட்டத்தின் இளைய பிரதிநிதியாக இருந்தார். பார்டர் பி அணிக்காக 3 முதல் தரப் போட்டிகளில் விளையாடிய பின்னர் அவர் துடுப்பாட்டம் விளையாடுவதை கைவிட்டு, உடற்பயிற்சி பயிற்சியாளராக மாறினார். 2003 ஆம் ஆண்டில், 2007 ஆம் ஆண்டில் ஒப்பந்தம் முடிவடையும் வரை அவர் இந்தியத் துடுப்பாட்ட அணிக்கு உடற்பயிற்சி பயிற்சியாளராக ஆனார். 2008 ஆம் ஆண்டில் தென்னாப்பிரிக்காவின் உடற்பயிற்சி பயிற்சியாளராக நியமிக்கப்பட்டார்.
# இராசீவ் நினைவு இல்லம்

**இராசீவ் நினைவு இல்லம்** (Rajiv Smruthi Bhavan) என்பது விசாகப்பட்டினத்தின் பாண்டுரங்கபுரத்தில் கடற்கரை சாலையில் உள்ள நினைவு மற்றும் கலாச்சார மையமாகும். இது 2008ஆம் ஆண்டில் ஆந்திராவின் முதல்வரான எ.சா.ராஜசேகர ரெட்டியால் நிறுவப்பட்டது.
# இராசீவ் நினைவு இல்லம்

## இதனைப்பற்றி

இந்த நினைவு மற்றும் கலாச்சார மையம் இந்தியாவின் முன்னாள் பிரதமர் இராசீவ் காந்திக்கு அர்ப்பணிக்கப்பட்டுள்ளது. இந்த இடத்தில் இராசீவ் காந்தியின் நினைவாக நிரந்தர புகைப்பட கண்காட்சி அமைக்கப்பட்டுள்ளது. இங்கு கர்நாடக இசை மற்றும் பாரம்பரிய இசைக்கான மையமும் செயல்படுகிறது.
# அரிப்பாறை அருவி

**அரிபறை அருவி** அல்லது **அரிப்பரா அருவி** (மலையாளம் : അരിപ്പാറ) என்பது கேரளத்தின், கோழிக்கோடு மாவட்டத்தில், திருவம்பாடி நகருக்கு அருகிலுள்ள அனக்கம்பாயில் உள்ள ஒரு சுற்றுலாத் தலமாகும். இது திருவம்பாடி - அனக்கம்பாயில் பாதையில் &nbsp;திருவம்பாடியிலிருந்து 15 கி.மீ. தொலைவில் அமைந்துள்ளது. இந்த அருவி இரவஞ்சிப்புழாவின் துணை ஆறாகும். அரிப்பாறை அருவியில் நீர் மின் நிலைய திட்டத்தை செயல்படுத்தும் ஒரு திட்டம் உள்ளது.
# அரிப்பாறை அருவி

## போக்குவரத்து

அரிபரா அருவியின் மேற்கில் உள்ள கோழிக்கோடு நகரம் கிழக்கில் தாமரசேரி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் 66 கோழிக்கோடு வழியாக செல்கிறது இது வடக்கில் கோவா மற்றும் மும்பையுடன் இணைகிறது. தெற்கில் கொச்சி மற்றும் திருவனந்தபுரத்துடன் இணைக்கிறது. ஆதிவாரம் வழியாக செல்லும் கிழக்கு தேசிய நெடுஞ்சாலை எண் .54 கல்பற்றா, மைசூர் மற்றும் பெங்களூருடன் இணைகிறது. அருகிலுள்ள வானூர்தி நிலையங்கள் கண்ணூர் மற்றும் கோழிக்கோடு . அருகிலுள்ள தொடருந்து நிலையம் கோழிக்கோட்டில் உள்ளது.
# நெல்லி படுகொலை

**நெல்லி படுகொலை** 1983 ஆம் ஆண்டு பிப்ரவரி 18 காலையில் இருந்து தொடர்ந்து ஆறு மணி நேரம் மத்திய அசாமில் நடந்தது. இந்த படுகொலையில் அலிசிங்கா, குலபதர், பசுந்தாரி, புக்தூபா பீல், புகுபாபா ஹபி, போர்ஜோலா, புட்டூனி, டோங்காபோரி, இந்தூர்மரி, மாடி பர்பத், முலதாரி, மாத்தி பர்பத் எண். 8, சில்பெட்டா, போர்பூரி மற்றும் நெல்லி, நகாமோ என்று 14 கிராமங்களைச் சேர்ந்த 2,191 நபர்கள் உயிரிழந்தனர். (அதிகாரப்பூர்வமற்ற புள்ளி விவரங்கள்படி 10,000க்கும் அதிகமானவர்கள் உயிரிழந்தனர்) இந்த படுகொலைகளில் பலியானவர்கள் கிழக்கு வங்கத்திலிருந்து (இன்றைய வங்காளதேசம்) குடியேறிய முஸ்லிம்கள்.  
இந்த படுகொலையின் சாட்சியாளராக இந்தியன் எக்ஸ்பிரஸின் ஹேமேந்திர நாராயண், அசாம் ட்ரிப்யூனின் பெடாபிரதா லஹ்கர் மற்றும் ஏபிசியின் சர்மா ஆகிய மூன்று ஊடகப் பணியாளர்கள் இருந்தனர்.
# நெல்லி படுகொலை

## பின்னணி

நெல்லியில் பூர்வீகவாசிகள் நடத்திய இந்தப் படுகொலையில் பெரும்பாலும் கிராமப்புற விவசாயிகள் நடத்தினர். இந்தப் படுகொலை நடைபெறுவதற்கு முக்கிய காரணமாக சொல்லப்படுவது 1983 ஆம் ஆண்டில் மாநிலத்தில் தேர்தல் நடத்த அறிவிக்கப்பட்டது. இந்தத் தேர்தலில் வங்களாதேசத்தில் இருந்து புலம்பெயர்ந்து வந்த 4 மில்லியன் மக்களுக்கு வாக்களிக்கும் உரிமையை அப்போதைய பிரதமர் இந்திரா காந்தி வழங்கினார். இந்த நடவடிக்கையால் கோபமுற்ற அசாமின் பூர்வீகவாசிகள், முஸ்லிம்களுக்கு எதிரான படுகொலையை செய்தனர். இது இரண்டாம் உலகப் போருக்குப் பின்னர் நடைபெற்ற மிக மோசமான படுகொலைகளில் ஒன்றாக கருதப்படுகிறது.  
இந்தப் படுகொலை பற்றி பொது சேவை ஒலிபரப்பு அறக்கட்டளை *வாட் தி ஃபில்ட்ஸ் ரிமெம்பர்* என்ற ஆவணப்படம் தயாரிக்கப்பட்டுள்ளது.
# நெல்லி படுகொலை

## விசாரணை

நெல்லி படுகொலை தொடர்பான அதிகாரபூர்வ விசாரணையை **திவாரி கமிஷன்** அறிக்கையாக சமர்ப்பித்தது. இந்த அறிக்கை இன்றுவரைக்கும் பாதுகாக்கப்பட்ட இரகசியமாக உள்ளது (மூன்று பிரதிகள் மட்டுமே உள்ளன). 600 பக்கங்கள் கொண்ட இந்த அறிக்கை 1984 ஆம் ஆண்டில் அசாம் அரசாங்கத்திடம் சமர்ப்பிக்கப்பட்டது. அப்போதைய காங்கிரஸ் அரசு ( ஹிடேஸ்வர் சைக்கியா தலைமையில்) இதை பொதுவெளியில் பகிரங்கப்படுத்த வேண்டாம் என்று முடிவு செய்தது. இந்த முடிவை காங்கிரசுக்கு அடுத்தடுத்து வந்த அரசாங்கங்களும் பின்பற்றின. அசாம் ஐக்கிய ஜனநாயக முன்னணியும் மற்றவர்களும் திவாரி கமிஷன் அறிக்கையை பகிரங்கப்படுத்த சட்ட முயற்சிகளை மேற்கொண்டு வருகின்றனர். இதனால் பாதிக்கப்பட்டவர்களுக்கு நியாயமான நீதி வழங்கப்படும் என்று நம்புகின்றனர்.  
காவல்துறை 688 குற்ற வழக்குகளை பதிவு செய்தனர். ஆனால் அவற்றில் 378 வழக்குகள் "ஆதாரங்கள் இல்லாததால்" மூடப்பட்டன. மேலும் 310 வழக்குகள் பதிவு செய்யப்பட உள்ளன. இருப்பினும், இந்த வழக்குகள் அனைத்தும் 1985 அசாம் ஒப்பந்தத்தின் ஒரு பகுதியாக இந்திய அரசால் கைவிடப்பட்டது. இதன் விளைவாக படுகொலையில் ஈடுபட்ட ஒரு நபர் கூட தண்டனை பெறவில்லை.  
பிரதமர் ராஜீவ் காந்தி 1985 ஆம் ஆண்டில் அசாம் போராட்டத்தை முறையாக முடிவுக்கு கொண்டு வருவதற்காக அனைத்து அசாம் மாணவர்கள் கூட்டமைப்பின் தலைவர்களுடன் அசாம் ஒப்பந்தத்தில் கையெழுத்திட்டார்.
# சார்பா அருவி

**சார்பா அருவி** என்பது கேரளத்தின், திரிசூர் மாவட்டத்தில் அதிரப்பிலி பஞ்சாயத்தில் அமைந்துள்ள ஒரு அருவி ஆகும். மேற்கில் பாயும் சாலக்குடி ஆற்றில் அமைந்துள்ள இந்த அருவி மிகவும் பிரபலமான அதிரப்பள்ளி அருவிக்கும், வாழச்சல் அருவிக்கும் இடையில் அமைந்துள்ளது. அதிராப்பள்ளி மற்றும் வாழச்சால் அருவிக்கு வருகை தரும் சுற்றுலாப் பயணிகளுக்கு இது ஒரு பிரபலமான மையமாகும். இது சாலைக்கு அருகே அமைந்துள்ளது, மற்றும் மழைக்காலங்களில் (சூன் முதல் ஆகது வரை), சாலையில் நீர் தெறிக்கிறது. வறண்ட காலங்களில், அருவியில் நீர் இருப்பதில்லை
# விசாகா அருங்காட்சியகம்

விசாகா அருங்காட்சியகம் (Visakha Museum) (முழுப்பெயர் : விசாகப்பட்டினம் மாநகர அருங்காட்சியகம்) என்பது இந்தியாவின் ஆந்திராவின் விசாகப்பட்டினம் துறைமுக நகரத்தில் அமைந்துள்ள ஓர் அருங்காட்சியகமாகும். இங்கு காலிங்கந்திரா பகுதியின் வரலாற்றுப் புதையல்கள் மற்றும் கலைப்பொருட்களைக் காட்சிக்குக் கொண்டுள்ளன. இந்திய அரசினால் நிறுவப்பட்ட இந்த அருங்காட்சியகத்தினை 1991ஆம் ஆண்டு அக்டோபர் 8 நாள் அப்போதைய ஆந்திர முதல்வர் என்.ஜனார்த்தனா ரெட்டி திறந்து வைத்தார்.  
இந்த அருங்காட்சியகத்தில் பார்வைக்கான தொகுப்புகளில் பண்டைய ஆயுதங்கள், பீப்பாய்கள், நாணயங்கள், பட்டு உடைகள், நகைகள், போலி விலங்குகள், உருவப்படங்கள், கையெழுத்துப் பிரதிகள், கடிதங்கள், நாட்குறிப்புகள், படங்கள் செய்திகள் தாங்கிய புத்தகங்கள், காலச்சுவடுகள் மற்றும் வரைபடங்கள் ஆகியவை அடங்கும். இவை அனைத்தும் இப்பகுதியில் ஆரம்பக்கால குடியேறியவர்களால் பயன்படுத்தப்பட்டவை. போர்க் கப்பல்கள், விமானங்கள் மற்றும் நீர்மூழ்கிக் கப்பல்களின் பல மாதிரிகள் இங்கே காணப்படுகின்றன. பல்வேறு நாடுகளிடமிருந்து பரிசாகப் பெறப்பட்ட பல வரலாற்றுப் பொருட்களும் கண்காட்சியில் உள்ளன. இந்த அருங்காட்சியகம் ஒரு தேடுபொறி பிரதிபலிப்பான் 30 உதவியால் “இந்தியாவிற்கு வருகைதந்த வாஸ்கோ-டா-காமாவின் முதல் பயணத்தின் பாதை மற்றும் நேருவின் வார்த்தைகளான “நிலத்தில் பாதுகாப்பாக இருக்க, நாம் கடலில் உச்சமாக இருக்க வேண்டும்" என்பதைக் காணலாம்.
# டால்பின் மூக்கு

**டால்பின் மூக்கு** (Dolphin's Nose) என்பது விசாகப்பட்டினத்தில் யராட மற்றும் கங்காவாரம் துறைமுகத்திற்கு இடையில் காணப்படும் ஓர் மலையாகும். இந்த மலை டால்பின் மூக்கு போன்று காட்சியளிப்பதால் இதற்கு டால்பினின் மூக்கு எனப்பெயரிடப்பட்டது.
# டால்பின் மூக்கு

## வரலாறு

சுதந்திரத்திற்கு முன்பு, பிரித்தானிய இராணுவம் இதை ஒரு இராணுவ முகாமாகப் பயன்படுத்தியது. இதன் அருகிலுள்ள மலையில் இந்து கோயில், தேவாலயம் மற்றும் மசூதி உள்ளது. 1804 ஆம் ஆண்டில் பிரித்தானிய மற்றும் பிரெஞ்சு படைகள் இந்த மலையின் அருகே விசாகப்பட்டிணப் போரில் ஈடுபட்டன.
# டால்பின் மூக்கு

## கலங்கரை விளக்கம்

இந்த மலையில் உள்ள ஒரு கலங்கரை விளக்கம் விசாகப்பட்டினம் துறைமுகத்திற்குள் நுழையும் கப்பல்களை வழிநடத்துகிறது. இந்திய அரசு கலங்கரை விளக்கம் சுற்றுலாவைத் தொடங்க திட்டமிட்டுள்ளது.
# கைலாசகிரி

**கைலாசகிரி** என்பது இந்திய மாநிலமான ஆந்திராவின் விசாகப்பட்டினம் நகரில் மலைமீது அமைந்த பூங்காவாகும். இந்தப் பூங்காவை விசாகப்பட்டினம் பெருநகர பிராந்திய மேம்பாட்டு ஆணையம் (வி.எம்.ஆர்.டி.ஏ) உருவாக்கியது. இப்பூங்காவானது 380 ஏக்கர் பரப்பில் தாவரங்கள் மற்றும் வெப்பமண்டல மரங்களால் நிறைந்து காணப்படுகிறது. இந்த மலையானது 173 மீட்டர் (568 அடி) உயரம் கொண்டதாகவும், விசாகப்பட்டினம் நகரத்தைக் கவனிக்கச் சிறந்த இடமாகவும் உள்ளது.  
ஆந்திர அரசு 2003 ஆம் ஆண்டில் கைலாசகிரியை "சிறந்த சுற்றுலா இடமாக" அறிவித்து பரிசு வழங்கியது. ஒவ்வொரு ஆண்டும் சராசரியாக முப்பதாயிரம் இந்திய மற்றும் வெளிநாட்டுச் சுற்றுலாப் பயணிகள் இந்தப் பூங்காவிற்கு வருகின்றனர். சுற்றுச்சூழலைப் பாதுகாக்க, வி.எம்.ஆர்.டி.ஏ நிறுவனம் இந்த மலையை நெகிழி இல்லாத மண்டலமாக அறிவித்துள்ளது. ஆந்திராவில் முதன்முதலாக அமைக்கப்பட்ட கம்பிவட கார் மலையின் உச்சியினை இணைகிறது. விசாகப்பட்டினம் ரயில் நிலையத்திலிருந்து கைலாசகிரி 10 கி.மீ தொலைவிலும், விசாகப்பட்டினம் துவாரகா பேருந்து நிலையத்திலிருந்து 8 கி.மீ தூரத்திலும் அமைந்துள்ளது.
# பேகம் ஐசாஸ் ரசூல்

**பேகம் குத்ஸியா ஐசாஸ் ரசூல்** (1908 ஆம் ஆண்டு ஏப்ரல் 4 - 2001 ஆம் ஆண்டு ஆகஸ்ட் 1) இந்திய அரசியலமைப்புச் சட்டமன்றத்தில் இந்திய அரசியலமைப்புச் சட்டத்தை உருவாக்கிய குழுவில் இடம்பெற்ற ஒரே முஸ்லிம் பெண் ஆவார்.
# பேகம் ஐசாஸ் ரசூல்

## குடும்பம்

பேகம் ரசூல் 1909 ஆம் ஆண்டு ஏப்ரல் 2 ஆம் தேதி குத்ஸியா பேகம் என்ற பெயரில் சர் சுல்பிகர் அலிகான், மஹ்முதா சுல்தானா ஆகியோரின் மகளாகப் பிறந்தார். இவரது தந்தை சர் சுல்பிகர், பபஞ்சாபில் உள்ள மலேர்கோட்லா ஆளும் சுதேச அரசின் குடும்பத்தினை சேர்ந்தவர். இவரது தாயார் மஹ்முதா சுல்தானா லோஹாருவைச் சேர்ந்த நவாப் அல்லாவுதீன் அகமது கானின் மகள்.  
குத்ஸியா நவாப் ஐசாஸ் ரசூலை 1929 ஆம் ஆண்டில் ஹர்தோய் மாவட்டத்தில் (இப்போது ஒரு பகுதியாக உத்தரப் பிரதேசம்) திருமணம் செய்து கொண்டார். இந்த திருமணத்தை சர் மால்கம் ஹெய்லி ஏற்பாடு செய்தார், திருமணம் நிகழ்வு முற்றிலும் இணக்கமானது. திருமணத்திற்கு இரண்டு ஆண்டுகளுக்குப் பிறகு, குத்ஸியாவுக்கு பதினான்கு வயதாக இருந்தபோது, இவரது தந்தை 1931 ஆம் ஆண்டில் இறந்தார். இது நடந்த சிறிது நேரத்திலேயே, இவரது மாமியார் வந்து இவரை சண்டிலாவுக்கு அழைத்துச் சென்றார். இது தான் குத்ஸியாவின் மீதி வாழ்க்கையில் இவருடைய வீடாகவும், இறந்தபின் புதைக்கப்பட்ட இடமாகவும் இருந்தது. சண்டிலாவில், குத்ஸியா தனது கணவரின் பெயருக்குப் பிறகு "பேகம் ஐசாஸ் ரசூல்" என்று அழைக்கப்பட்டார். மேலும் இது அனைத்து பொது பதிவுகளிலும் அறியப்பட்டப் பெயர்.
# பேகம் ஐசாஸ் ரசூல்

## அரசியல் வாழ்க்கை

*இந்திய அரசு சட்டம் 1935* அமல்படுத்தப்பட்டதன் மூலம் இந்த குத்ஸியா - நவாம் ஐசாஸ் ரசூல் முஸ்லிம் லீக்கில் சேர்ந்து தேர்தல் அரசியலில் நுழைந்தனர். 1937 தேர்தலில், பொது தொகுதியில் போட்டியிட்டு உ.பி. சட்டமன்றத்தில் தேர்ந்தெடுக்கப்பட்ட ஒரு சில பெண்களில் இவரும் ஒருவர். பேகம் ஐசாஸ் ரசூல் 1952 ஆம் ஆண்டு வரை உறுப்பினராக இருந்தார். இவர் 1937 ஆம் ஆண்டு முதல் 1940 ஆம் ஆண்டு வரை சபையின் துணைத் தலைவர் பதவியில் இருந்தார். 1950 ஆம் ஆண்டு முதல் 1952 ஆம் ஆண்டு வரை சபையில் எதிர்க்கட்சித் தலைவராக செயல்பட்டார். இந்தியாவில் முதல் பெண்மணி மற்றும் உலகின் முதல் முஸ்லிம் பெண் இந்த நிலையை அடைந்தார். இவரது குடும்பப் பின்னணி அரச குடும்பமாக இருந்தபோதிலும், ஜமீன்தாரி ஒழிப்புக்கான வலுவான நிலையில் இருந்தார். மதத்தின் அடிப்படையில் தனி வாரியான வாக்கரசியலை இவர் கடுமையாக எதிர்த்தார்.  
1946 ஆம் ஆண்டில், இவர் இந்திய அரசியலமைப்பு சட்டமன்றத்திற்கு தேர்ந்தெடுக்கப்பட்டார். மற்றும் இறுதியாக இணைந்த 28 முஸ்லிம் லீக் உறுப்பினர்களில் ஒருவராக இருந்தார். சட்டசபையில் இவர் மட்டுமே முஸ்லிம் பெண். 1950 ஆம் ஆண்டில், இந்தியாவில் முஸ்லிம் லீக் கலைக்கப்பட்டு, பேகம் ஐசாஸ் ரசூல் காங்கிரசில் சேர்ந்தார். 1952 ஆம் ஆண்டில் மாநிலங்களவையில் தேர்ந்தெடுக்கப்பட்ட இவர் 1969 ஆம் ஆண்டு முதல் 1989 ஆம் ஆண்டு வரை உத்தரபிரதேச சட்டமன்ற உறுப்பினராக இருந்தார்.  
1969 ஆம் ஆண்டு மற்றும் 1971 ஆம் ஆண்டுக்கு இடையில் இவர் சமூக நலன் மற்றும் சிறுபான்மை அமைச்சராக இருந்தார். சமூகப் பணிகளில் இவர் செய்த பங்களிப்புக்காக 2000 ஆம் ஆண்டில் இவருக்கு பத்ம பூசண் வழங்கப்பட்டது.
# பேகம் ஐசாஸ் ரசூல்

## அரசியலமைப்பு சபையில் பங்கு

இந்தியாவின் பிரிவினை நடந்துக்கொண்டிருக்கும் போது ஒரு சில முஸ்லிம் லீக் உறுப்பினர்கள் மட்டுமே இந்திய அரசியலமைப்பு சபையில் இணைந்தனர். பேகம் ஐசாஸ் ரசூல் தூதுக்குழுவின் துணைத் தலைவராகவும், அரசியலமைப்புச் சட்டமன்றத்தில் எதிர்க்கட்சியின் துணைத் தலைவராகவும் தேர்ந்தெடுக்கப்பட்டார். கட்சித் தலைவர் சவுத்ரி கலிகுஸ்மான் பாகிஸ்தானுக்குப் புறப்பட்டபோது, பேகம் ஐசாஸ் இவருக்குப் பின் முஸ்லிம் லீக்கின் தலைவராக இருந்து சிறுபான்மை உரிமைகள் வரைவு துணைக்குழுவில் உறுப்பினரானார்.
# பேகம் ஐசாஸ் ரசூல்

## விளையாட்டு துறை பங்களிப்பு

இவர் இந்திய மகளிர் ஹாக்கி சம்மேளனத்தின் தலைவர் பதவியில் 20 ஆண்டுகள் இருந்தார். மேலும் ஆசிய பெண்கள் ஹாக்கி கூட்டமைப்பின் தலைவராகவும் இருந்தார்.
# இந்தியாவில் முஸ்லிம்களுக்கு எதிரான வன்முறைகள்

இந்தியாவில் முஸ்லிம் சமூகம் மிகப்பெரிய மத-சிறுபான்மையினராக இருந்தபோதிலும் இவர்கள் மீது அடிக்கடி வலதுசாரி இந்து தேசியவாதிகளால் வன்முறைகளும், தாக்குதல்களுக்கும் நிகழ்த்தப்படுகிறது. கடந்த காலங்களில், இந்த தாக்குதல்கள் வெறுப்பின் வெளிபாட்டின் வழியே அமைந்தன. மேலும் இந்த வன்முறைகள் இந்து மற்றும் முஸ்லிம் சமூகங்களுக்கு இடையிலான இனவாத மோதலாக வகைப்படுத்தப்பட்டன. இருப்பினும், பாபரி மஸ்ஜித் இடிக்கப்பட்டதற்கு பிறகு உருவாகிய இந்து-தேசியவாதத்தின் எழுச்சிக்கு பின்னர் இந்த தாக்குதல்கள் மிகவும் திட்டமிட்டதாகவும், அரசு அனுமதித்த படுகொலைகளின் வடிவத்தை எடுத்துக் கொண்டது. 1954 ஆம் ஆண்டு முதல் 1982 ஆம் ஆண்டு வரையிலான காலகட்டத்தில் மட்டும் சுமார் 6,933 மத மோதல்கள நடந்தன. 1950 ஆம் ஆண்டு முதல் நடைபெற்ற மத மோதல்களில் சுமார் 10,000 நபர்கள் கொல்லப்பட்டுள்ளனர்.
# இந்தியாவில் முஸ்லிம்களுக்கு எதிரான வன்முறைகள்

## காரணங்கள்

முஸ்லிம்-விரோத வன்முறையின் வேர்களை இந்தியாவின் கடந்த காலங்களில் காணலாம்.இடைக்காலத்தில் இந்தியாவின் வரலாற்றில் இந்தியா மீதான இசுலாமியப் படையெடுப்பு உருவாக்கிய கோபம், பிரித்தானிய காலனித்துவவாதிகள் 1857 ஆம் ஆண்டில் நடைப்பெற்ற சிப்பாய்க் கிளர்ச்சிக்கு பிறகு தங்கள் அரசியல் பிடியை மீண்டும் வலுப்பெற *பிரித்தாளும்* கொள்கையை பயன்படுத்தி இந்து - முஸ்லிம் பிரிவினைக்கு விதையிட்டனர். மற்றும் இந்தியாவில் இருந்து பாக்கிஸ்தான் என்ற இசுலாமிய நாடு பிறந்தப்போது உருவான வெறுப்பு ஆகியவை தான் முஸ்லிம் விரோத வன்முறைக்கு வேர்கள்.  
முஸ்லிம்களுக்கு எதிரான வன்முறை அதிகரித்து வருவதற்கு ஒரு முக்கிய காரணி இந்து-தேசியவாத கட்சிகளின் பெருக்கம் ஆகும். அவை ராஷ்டிரிய சுயம்சேவ சங்கத்தின் அரசியல் குடையுடன் இணைந்து அல்லது கீழ் செயல்படுகின்றன. தற்போதைய பாரதீய ஜனதா அரசு- ஆர்.எஸ்.எஸ்ஸின் துணை நிறுவனமாகும். அதில் விநாயக் தாமோதர் சாவர்க்கர் மற்றும் எம்.எஸ் கோல்வல்கர் ஆகியோரின் இந்துத்துவ- சித்தாந்தம் கடைப்பிடிக்கபடுகிறது. ஆர்.எஸ்.எஸ் மற்றும் பிற இந்து-தேசிய அமைப்புகளின் கருத்தியலாளர்களாகக் கருதப்படும் சாவர்க்கர் மற்றும் கோல்வல்கர் ஹிட்லர் மற்றும் முசோலினியின் மிகப்பெரிய அபிமானிகள். இவர்கள் நாசிசம் மற்றும் பாசிசத்தின் விதிகள் அடிப்படையாகக் கொண்ட இந்துத்துவ சித்தாந்தத்தை உருவாக்கினர். கோல்வால்கரின் எழுத்துகளில் இது தெளிவாகத் தெரிகிறது.  
ஹிட்லரின் நாஜி-ஜெர்மனியைப் பற்றி எழுதுகையில், கோல்வால்கர் இவ்வாறு குறிப்பிட்டார்: "இனம் பெருமை மிக உயர்ந்ததாக இங்கே வெளிப்படுத்தப்பட்டுள்ளது. முன்னாள் பாஜக தலைவர் எல்.கே.அத்வானி இந்துத்துவ-சித்தாந்தத்தை ராம் ராத் ஊர்வலம் மூலம் இந்திய அரசியலின் பிரதான நீரோட்டத்திற்கு கொண்டு சென்றதிலிருந்து, முஸ்லிம் சிறுபான்மையினர் மீதான வன்முறை தாக்குதல்கள் அதிகரித்துள்ளன.  
முஸ்லிம் விரோத கோட்பாடு, அரசியல் மற்றும் கொள்கைகள் இந்துத்துவா தலைவர்களுக்கு குறிப்பாக பாஜகவுக்கு நன்மை பயக்கும் என்பதை அறிஞர்கள் வாதிடுகின்றனர். எனவே முஸ்லிம்-விரோதம் அரசியல் நோக்கம் கொண்டது என்று கூறலாம்.
# இந்தியாவில் முஸ்லிம்களுக்கு எதிரான வன்முறைகள்

## வெளிப்பாடு

முஸ்லிம்களுக்கு எதிரான வன்முறை பெரும்பாலும் இந்துக்களால் முஸ்லிம்கள் மீது கும்பல் தாக்குதல்களின் வடிவத்தில் உள்ளது. இந்த தாக்குதல்களை இந்தியாவில் இனவாத தாக்குதல் என குறிப்பிடப்படுகிறது. மேலும் இது பெருமான்மை இந்துக்களுக்கு சிறுபான்மை முஸ்லிம்களுக்கு இடையேயான குழு மோதலாகவும் பார்க்கப்படுகிறது. மேலும் இது அதிகரிப்பதற்கு 20ஆம் நூற்றாண்டின் முழுவதும் பரப்படும் இஸ்லமிய வெறுப்பு பிரச்சாரமும் ஒரு காரணம். இது மாதிரியான சம்பவங்கள் பெரும்பாலானவை இந்தியாவின் வடக்கு மற்றும் மேற்கு மாநிலங்களில் நிகழ்ந்துள்ளன. அதேசமயம் தெற்கில் வகுப்புவாத உணர்வு குறைவாகவே காணப்படுகிறது.  
பெரிய சம்பவங்கள் பலவற்றுள் 1946 ஆம் ஆண்டில் கிரேட் கல்கத்தா கொலைகள், பீகார் மற்றும் கர்முக்தேஷ்வர், நவகாளி படுகொலைகள், 1947 ஆம் ஆண்டில் ஜம்மு<nowiki/>வில் படுகொலை செய்யபட்ட முஸ்லிம்கள், பின் முஸ்லிம்கள் பெரிய அளவில் கொலை செய்யப்பட்ட ஹைதராபாத் போலோ நடவடிக்கை, பின்னர் கொல்கத்தாவில் முஸ்லிம் எதிரான கலவரம், 1950 ஆம் ஆண்டின் பாரிசல் கலவரங்கள், 1964 ஆம் ஆண்டின் கிழக்கு-பாக்கிஸ்தான் கலவரம், 1969 ஆம் ஆண்டின் குஜராத் கலவரம், 1984 பேவண்டி கலவரம, 1985 குஜராத் கலவரம், 1989 பாகல்பூர் கலவரம், பம்பாய் கலவரம், 1983 ஆம் ஆண்டில் நெல்லி கலவரம் மற்றும் 2002 ஆம் ஆண்டில் குஜராத் கலவரம் மற்றும் 2013 ஆம் ஆண்டில் முசாபர்நகர் கலவரம் .  
பிரிவினைக்கு பின்பன இந்த வன்முறைகளின் முறைகள் நன்கு நிறுவப்பட்டவையாகும். இதை பல ஆய்வுகள் விளக்குகின்றன. 1950 ஆம் ஆண்டு முதல் இந்து-முஸ்லிம் வகுப்புவாத வன்முறையில் 10,000க்கும் மேற்பட்டோர் கொல்லப்பட்டுள்ளனர். அதிகாரபூர்வ புள்ளிவிவரங்களின்படி, 1954 ஆம் ஆண்டு மற்றும் 1982 ஆம் ஆண்டுக்கு இடையில் 6,933 இனவாத வன்முறைகள் நிகழ்ந்துள்ளன. 1968 ஆம் ஆண்டு மற்றும் 1980 ஆம் ஆண்டுக்கு இடையில் மொத்தம் 3,949 சம்பவங்களில் 530 இந்துக்கள் மற்றும் 1,598 முஸ்லிம்கள் கொல்லப்பட்டுள்ளனர்.  
1989 ஆம் ஆண்டில், இந்தியாவின் வடக்கு மாநிலங்கள் முழுவதும் பரவலாக வன்முறை சம்பவங்கள் நடந்தன. பத்திரிக்கையாளர் பிரவீண் சுவாமி குறிப்பிடுகையில் இந்த காலகட்டத்தில் நடைப்பெற்ற வன்முறைகள் சுதந்திர இந்தயாவுக்கு மிகப்பெரிய சவாலாக இருக்கிறது என்றார். மேலும் ஜம்மு காஷ்மீர் தொடர்பான காஷ்மீர் மோதல் குறித்து இந்தியாவின் அணுகுமுறையையும் இது பாதிக்கிறது.  
2017 ஆம் ஆண்டில் வெளியான இந்தியாஸ்பென்ட் அறிக்கையின்படி 2010 ஆம் ஆண்டு முதல் 2017 ஆம் ஆண்டு வரையிலான காலக்கட்டத்தில் இந்தியாவில் பசு பாதுகாப்பு என்ற காரணத்தால் நடைப்பெற்ற தாக்குதல்களில் பாதிக்கபட்டவர்களில் 84% நபர்கள் முஸ்லிம்கள். இந்த தாக்குதல்களில் கிட்டத்தட்ட 97% 2014 ஆம் ஆண்டு மே மாதத்திற்கு பிறகு தான் அதிகம் பதிவாகியுள்ளது.
# இந்தியாவில் முஸ்லிம்களுக்கு எதிரான வன்முறைகள்

## காரணங்கள் மற்றும் விளைவுகள்

### அரசியல் கட்சிகளின் பங்கு

பல சமூக விஞ்ஞானிகள் இந்த வன்முறைகளில் பல அரசியல் கட்சிகள் நிறுவன ரீதியாக ஆதரவு அளித்துள்ளதாக கருதுகின்றனர். குறிப்பாக இந்து தேசியவாத தன்னார்வ அமைப்பான ராஷ்டிரிய சுயம்சேவக் சங்கத்துடன் (ஆர்.எஸ்.எஸ்) இணைக்கப்பட்ட அமைப்புகளால் வன்முறைகள் நடத்தப்பட்டுள்ளன. இந்த வன்முறை சம்பவங்களுக்கு உடந்தையாக பாரதீய ஜனதா மற்றும் சிவசேனாவை பல அறிஞர்கள் குற்றம் சாட்டுகின்றனர். மேலும் முஸ்லிம்களுக்கு எதிரான இந்த வன்முறைகள் மூலம் இந்த அரசியல் கட்சிகள் தேர்தல் ஆதாயம பெறுவதற்கு பயன்படுத்துகின்றனர். எடுத்துக்காட்டாக, ரஹீல் தத்திவாலா மற்றும் மைக்கேல் பிக்ஸ் ஆகியோரின் ஆய்வில், பாஜக ஏற்கனவே வலுவான கட்டமைப்பில் இருக்கும் பகுதிகளை விட மிகவும் சவாலான, கடுமையான தேர்தல் எதிர்ப்பை எதிர்கொள்ளும் பகுதிகளில் தான் வன்முறைகள் மிக அதிகமாக நடந்துள்ளது என்று கூறியுள்ளது.  
1989 ஆம் ஆண்டில், இந்தியாவின் வடக்கில் முஸ்லிம்கள் மீது திட்டமிடப்பட்ட தாக்குதல்கள் அதிகரித்தன. இதன் மூலம் உள்ளாட்சி மற்றும் மாநிலத் தேர்தல்களில் பாஜக மேலும் வெற்றி பெற்றது. சமூக மானுடவியலாளர் ஸ்டான்லி ஜெயராஜா தம்பியா 1989 ஆம் ஆண்டில் நடைபெற்ற பாகல்பூரிலும், 1987 ஆம் ஆண்டில் நடைபெற்ற ஹாஷிம்பூராவிலும், 1980 அம ஆண்டில் நடைபெற்ற மொரதாபாத் கலவரத்திலும் நடைபெற்ற படுகொலைகள் ஒழுங்கமைக்கப்பட்ட படுகொலைகள் என்று கூறுகிறார். மேலும் ராம் புனியானியின் கூற்றுப்படி, 1990 களில் நடந்த வன்முறை காரணமாக சிவசேனா தேர்தல்களிலும், 2002 வன்முறைக்குப் பின்னர் குஜராத்தில் பாஜகவும் வெற்றி பெற்றது. எவ்வாறாயினும், குஜராத்தில் பாஜகவின் நடவடிக்கைகள் முழு இந்தியாவிற்கும் சமமாக இல்லை என்று கியான் பிரகாஷ் எச்சரிக்கிறார், மேலும் இந்த மூலோபாயத்தை நாடு தழுவிய அளவில் பயன்படுத்துவதில் இந்துத்துவா இயக்கம் வெற்றிகரமாக உள்ளதா என்பதைப் பார்க்க வேண்டும்.
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### பெரிய சம்பவங்கள் காரணமாக மொத்த பாதிக்கப்பட்டவர்கள்

| 1964 | மேற்கு வங்கம் | 100+ | 438 | 7000+ | ? | ? | 1964 கல்கத்தா கலவரம் |  |
| --- | --- | --- | --- | --- | --- | --- | --- | --- |
| 1983 | அசாம் | 1800 | ? | ? | ? | ? | 1983 நெல்லி பேரினப்படுகொலை |  |
| 1969-1989 | குஜராத் | 3130 | ? | ? | ? | ? | 1969 முதல் 1989 வரை குஜராத் கலவரம் |  |
| 1987 | உத்தரபிரதேசம் | 42 | ? | ? | ? | ? | 1987 ஹாஷிம்புரா படுகொலை |  |
| 1989 | பிஹார் | 1000 | ? | ? | 50000 | ? | 1989 பாகல்பூர் கலவரங்கள் |  |
| 1992 | மகாராஷ்டிரா | 900 | 2036 | ? | 1000 | ? | 1992 பம்பாய் கலவரம் |  |
| 2002 | குஜராத் | 2000 | ? | ? | 200000 | ? | 2002 குஜராத் கலவரங்கள் |  |
| 2013 | உத்தரபிரதேசம் | 42 | 93 | 150 | 50000 | ? | 2013 முசாபர்நகர் வன்முறை |  |
| 2020 | டெல்லி | 53 | 200 | ? | ? | ? | 2020 டெல்லி கலவரம் |  |
| பொருந்தாது | தோராயமான மொத்தம் | 9067 | 2767 | 7150 | 301000 | பொருந்தாது | பொருந்தாது | } |
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 1964 கொல்கத்தா கலவரங்கள்

இந்துக்களுக்கும் முஸ்லிம்களுக்கும் இடையிலான நடந்த கலவரத்தில் நூற்றுக்கும் மேற்பட்டோர் கொல்லப்பட்டனர். மேலும் 438 பேர் காயமடைந்தனர். கலவரம் தொடர்பாக 7000க்கும் மேற்பட்டோர் கைது செய்யப்பட்டனர். கலவரத்தால் 70,000 முஸ்லிம்கள் தங்கள் வீடுகளை விட்டு வெளியேறினர். 55,000 முஸ்லிம்களுக்கு இந்திய இராணுவத்தால் பாதுகாப்பு வழங்கப்பட்டுள்ளது. இந்த கலவரத்திற்கு பின்னர் கொல்கத்தாவில் உள்ள முஸ்லிம்கள் முன்பு எப்போதும் இல்லாததை விட மிகவும் நெருக்கடிக்கு ஆளாகினர். இன்னமும்மேற்கு வங்கத்தில் உள்ள சில கிராமப் புறங்களில் வன்முறை நடைபெற்று வருகிறது.
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 1983 நெல்லி பேரினப்படுகொலை

1983 ஆம் ஆண்டில் அசாம் மாநிலத்தில் நெல்லி படுகொலை நிகழ்ந்தது. வங்காள வம்சாவளியைச் சேர்ந்த கிட்டத்தட்ட 1,800 முஸ்லிம்கள் நெல்லி என்ற கிராமத்தில் லாலுங் பழங்குடியினரால் ( திவா என்றும் அழைக்கப்படுகிறார்கள்) படுகொலை செய்யப்பட்டனர். அசாம் இயக்கத்தின் நடவடிக்கைகளின் விளைவாக, இரண்டாம் உலகப் போருக்குப் பின்னர் ஏற்பட்ட மிகக் கடுமையான படுகொலைகளில் ஒன்றாக இது விவரிக்கப்பட்டுள்ளது.  
இந்த சம்பவத்திற்கு மேற்கோள் காட்டப்பட்ட ஒரு காரணத்தில் அசாமில் வங்காள முஸ்லிம்கள் குடியேற்றம் மீதான மனக்கசப்பை வளர்த்ததன் விளைவாக இந்த படுகொலை நடத்தபட்டதாக கூறப்பட்டுள்ளது. சட்டவிரோதமாக குடியேறியவர்களின் பெயர்களை தேர்தல் பதிவேட்டில் இருந்து நீக்கி அவர்களை மாநிலத்திலிருந்து நாடு கடத்தப்பட வேண்டும் என்று அசாம் இயக்கம் வலியுறுத்தியது. இந்த இயக்கத்திற்கு பரவலான ஆதரவு இருந்தது. இது 1981 மற்றும் 1982 க்கு இடையில் துண்டிக்கப்பட்டது.  
1951 முதல் சட்டவிரோதமாக மாநிலத்திற்குள் நுழைந்த எவரையும் நாடு கடத்த வேண்டும் என்று அசாம் இயக்கம் கோரியது. ஆனால் மத்திய அரசு 1971 ஆம் ஆண்டினை வரையேறாக முடிவு செய்தது. 1982 ஆம் ஆண்டின் இறுதியில், மத்திய அரசு தேர்தல்களை அறிவித்தது. அதனை மக்கள் புறக்கணிக்க வேண்டும் என்று அசாம் இயக்கம் அழைப்பு விடுத்தது. பிறகு இது பரவலான வன்முறைக்கு வழிவகுத்தது.  
நெல்லி படுகொலை தொடர்பான அதிகாரபூர்வ திவாரி கமிஷன் அறிக்கை இன்னும் பாதுகாக்கப்பட்ட இரகசியமாக உள்ளது (மூன்று பிரதிகள் மட்டுமே உள்ளன). 600 பக்க அறிக்கை 1984 ஆம் ஆண்டில் அசாம் அரசாங்கத்திடம் சமர்ப்பிக்கப்பட்டது. அப்போதைய காங்கிரஸ் அரசு ( ஹிடேஸ்வர் சைக்கியா தலைமையில்) இதை பொதுவெளியில் பகிரங்கப்படுத்த வேண்டாம் என்று முடிவு செய்தது. இந்த முடிவை அசாமில் அடுத்தடுத்த அரசாங்கங்களும் பின்பற்றின. அசாம் ஐக்கிய ஜனநாயக முன்னணியும் மற்ற கட்சியினரும் திவாரி கமிஷன் அறிக்கையை பகிரங்கப்படுத்த வெளிபடுத்த சட்ட முயற்சிகளை மேற்கொண்டு வருகின்றனர். இதனால் பாதிக்கப்பட்டவர்களுக்கு நியாயமான நீதி வழங்கப்படும் என்று அவர் கூறுகின்றனர்.  
அப்போதிருந்து, அப்பர் அசாமில் வகுப்புவாத வன்முறை சம்பவங்கள் எதுவும் இல்லை.
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 1969 முதல் 1989 வரை குஜராத் கலவரங்கள்

1969 குஜராத் கலவரத்தின்போது, 630 நபர்கள் இறந்ததாக மதிப்பிடப்பட்டுள்ளது. 1970 பிவாண்டி கலவரம் முஸ்லிம் விரோத வன்முறையின் ஒரு நிகழ்வு ஆகும். இது மே 7 முதல் 8 வரை இந்திய நகரங்களான பிவாண்டி, ஜல்கான் மற்றும் மகாத் ஆகிய இடங்களில் நிகழ்ந்தது. இதில் முஸ்லிம்களுக்குச் சொந்தமான சொத்துக்கள் மீது தீ வைத்து சேதமடைய செயப்பட்டது. 1980 ல் மொராதாபாத்தில் 2,500 பேர் கொல்லப்பட்டதாக மதிப்பிடப்பட்டுள்ளது. அதிகாரப்பூர்வ மதிப்பீடு 400 மற்றும் பிற அமைப்புகள் 1,500 முதல் 2,000 வரை மதிப்பிடுகின்றனர். இந்த வன்முறையைத் திட்டமிடுவதில் உள்ளூர் காவல்துறையினர் நேரடியாக சம்பந்தப்பட்டனர். அயோத்தி சர்ச்சை மற்றும் தங்களின் வலிமையை காட்டி சிறுபான்மையினரை எச்சரிக்கும் வகையில் விஸ்வ இந்து பரிஷத் அமைப்பினர் நடத்திய ஊர்வலத்தால் 1989 ஆம் வருடம் பகல்பூரில் கிட்டத்தட்ட 1,000 மக்கள் வன்முறை தாக்குதல்களில் உயிரிழந்துள்ளதாக மதிப்பிடப்பட்டுள்ளது
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 1987 ஹாஷிம்புரா பேரினப்படுகொலை

ஹாஷிம்புரா படுகொலை 1987 ஆம் ஆண்டு மே 22 அன்று நடந்தது. இது உத்தரப் பிரதேசம் மாநிலம் மீரட் நகரில் நடந்ததாகும். இந்திய மாகாண ஆயுத ஊர் காவல் படையினர் ஹாஷிம்புராவில் 42 முஸ்லிம் இளைஞர்களை சுற்றி வளைத்து லாரியில் ஏற்றி காசியாபாத் மாவட்டத்தில் முராத் நகருக்கு அருகிலுள்ள புறநகர்ப்பகுதிக்கு அழைத்துச் சென்றனர். பிறகு அங்கு முஸ்லிம்கள் ஆயுத ஊர் காவல் படையினரால் சுட்டுக் கொல்லப்பட்டனர். பிறகு முஸ்லிம்களின் உடல்கள் நீர் கால்வாய்களில் வீசப்பட்டது.  
சில நாட்களுக்குப் பிறகு இறந்த உடல்கள் கால்வாய்களில் மிதந்து கிடந்தன. 2000 மே மாதத்தில் குற்றம் சாட்டப்பட்ட 19 பேரில் 16 பேர் சரணடைந்தனர். பின்னர் அவர்கள் ஜாமீனில் விடுவிக்கப்பட்டனர். அதே நேரத்தில் 3 பேர் ஏற்கனவே இறந்துவிட்டனர். இந்த வழக்கின் விசாரணை இந்திய உச்சநீதிமன்றத்தால் 2002 ஆம் ஆண்டில் காஜியாபாத்தில் இருந்து டெல்லியில் உள்ள டிஸ் ஹசாரி வளாகத்தில் உள்ள ஒரு அமர்வு நீதிமன்றத்திற்கு மாற்றப்பட்டது. இது நிலுவையில் உள்ள மிகப் பழமையான வழக்கு. 2015 ஆம் ஆண்டு மார்ச் 21 அன்று, 1987 ஆம் ஆண்டு ஹாஷிம்புரா படுகொலை வழக்கில் குற்றம் சாட்டப்பட்ட 16 பேரும் போதிய ஆதாரங்கள் இல்லாததால் டிஸ் ஹசாரி நீதிமன்றத்தால் விடுவிக்கப்பட்டனர். குற்றம் சாட்டப்பட்ட ஆயுத ஊர் காவல் படையினர் எவரையும் படுகொலையில் இருந்து தப்பிப்பிழைத்தவர்கள் சரியாக சுட்டிக்காட்டவில்லை என்று குற்றவாளிகள் விடுவிக்கப்பட்டதாக நீதிமன்றம் கூறியது. 2018 ஆம் ஆண்டு அக்டோபர் 31 அன்று, டெல்லி உயர்நீதிமன்றம் ஆயுத ஊர்காவல் படையின் 16 குற்றவாளி என்று தீர்ப்பளித்து, அவர்களுக்கு ஆயுள் தண்டனை விதித்து.பிறகு நடந்த மேல் விசாரணையில் நீதிமன்றங்களின் தீர்ப்பை ரத்து செய்தது.
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 1989 பாகல்பூர் கலவரங்கள்

அக்டோபர் 24, 1989 அன்று பீகார் பாகல்பூர் மாவட்டத்தில், இந்த வன்முறை சம்பவங்கள் இரண்டு மாதங்களுக்கும் மேலாக நடந்தன. இந்த வன்முறை பாகல்பூர் நகரத்தையும் அதைச் சுற்றியுள்ள 250 கிராமங்களையும் பாதித்தது. வன்முறையின் விளைவாக 1,000 க்கும் மேற்பட்டோர் கொல்லப்பட்டனர், மேலும் 50,000 பேர் இடம்பெயர்ந்தனர். விடுதலை இந்தியாவில் நடந்த மிக மோசமான இந்து-முஸ்லீம் வன்முறை இதுவாக வரலாறில் கருதப்படுகிறது.
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 1992 பம்பாய் கலவரம்

இந்து தேசியவாதிகளால் பாபர் மசூதியை இடித்தது 1992 மும்பை கலவரத்திற்கு வழிவகுத்தது. பிரண்ட்லைன் பத்திரிகையில் *கோரி விண்டர்* என்ற தலைப்பில் வெளியிடப்பட்ட ஒரு கட்டுரையில், "அதிகாரப்பூர்வமாக 900 நபர்கள் இந்த கலவரத்தில் காவல்துறையினர் துப்பாக்கி சூட்டினால் இறந்தனர். 2,036 நபர்கள் காயம் அடைந்தனர். மற்றும் ஆயிரக்கணக்கான மக்கள் இடம்பெயர்ந்தனர்." பிபிசி நிருபர் டோரல் வரியா, கலவரத்தை "ஒரு முன் திட்டமிடப்பட்ட படுகொலை" என்று அழைத்தார். இந்த கலவரம் 1990 ஆம் ஆண்டு முதல் உருவாக்கப்பட்டது. மேலும் பாபர் மசூதியை அழிப்பது மூலம் இந்த கலவரத்தின் "இறுதி ஆத்திரமூட்டல்" என்றும் கூறினார்.  
பல அறிஞர்கள் இந்த கலவரத்தை நடத்த முன்கூட்டியே திட்டமிடப்பட்டிருக்க வேண்டும் என்றும், இந்து தேசியவாத கலவரக்காரர்கள் முஸ்லிம் வீடுகள் மற்றும் வணிகங்கள் பற்றிய தகவல்களை பொது சாரா மூலங்களிலிருந்து பெற்றுள்ளனர் என்றும் முடிவு செய்துள்ளனர். இந்த வன்முறை பால் தாக்கரே தலைமையிலான இந்து தேசியவாத குழுவான சிவசேனாவால் திட்டமிடப்பட்டதாக பரவலாக தெரிவிக்கப்படுகிறது. சிறப்பு உயர்மட்ட விசாரணை குழு உறுப்பினர் வி. தேஷ்முக், இந்த கலவரத்தை விசாரிக்கும் ஆணையத்திற்கு ஆதாரங்களை வழங்கினார். அயோத்தியில் உள்ள மசூதி பாதுகாக்கப்படும் என்ற அரசியல் உத்தரவாதத்தின் காரணமாக உளவுத்துறை மற்றும் தடுப்பு தோல்விகள் ஏற்பட்டன என்றும், வன்முறைச் செயல்களில் சிவசேனாவின் திறன்களை காவல்துறை முழுமையாக அறிந்திருப்பதாகவும், அவர்கள் சிறுபான்மை சமூகங்களுக்கு எதிராக வெறுப்பைத் தூண்டியதாகவும் அவர் கூறினார் .
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 2002 குஜராத் கலவரங்கள்

பிரிவினைக்குப் பின்னர், முஸ்லிம் சமூகம் சந்தித்த வன்முறைகளில் மிக கொடுமையான வன்முறை குஜராத்தில் நடந்தவை தான். 2002 ஆம் ஆண்டில் நடந்த கலவரம், "பாசிச அரச பயங்கரவாதத்தின்" செயல் என்று விவரிக்கப்பட்டது. இதில் இந்து தீவிரவாதிகள் முஸ்லிம் சிறுபான்மை மக்களுக்கு எதிராக நடத்திய வன்முறைச் செயல்கள்.  
இந்த சம்பவத்தின் தொடக்கப் புள்ளியாக சொல்லப்படுவது முஸ்லிம்களால் செய்யப்பட்டதாகக் கூறப்படும் கோத்ரா ரயில் எரிப்பு சம்பவம் தான். இந்த சம்பவத்தின் போது, இளம்பெண்கள் பாலியல் வன்கொடுமை செய்யப்பட்டு, எரிக்கப்பட்டனர் அல்லது வெட்டப்பட்டனர். இந்த கற்பழிப்புகள் ஆளும் பாஜகவால் நடத்தபட்டன. இதனால் 200,000 பேர் இடம்பெயர்ந்தனர். இறப்பு எண்ணிக்கை 254 இந்துக்கள் மற்றும் 790 முதல் 2,000 முஸ்லிம்கள் வரை அதிகாரபூர்வ மதிப்பீட்டிலிருந்து கூறப்படுகிறது. பின்னர் முதல்வர் நரேந்திர மோடி மீதும் வன்முறை கண்டுகொள்ளாதிருத்தலை குற்றம் சாட்டப்பட்டது. இந்த கலவரத்தில் முஸ்லிம்கள் சொத்துக்கள் பற்றிய தகவலை காவல்துறை மற்றும் அரசு ஊழியர்கள் கொடுத்து கலவரத்திற்கு உதவினர்.
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 2013 முசாபர்நகர் வன்முறை

2013 ஆம் ஆண்டு ஆகஸ்ட் முதல் செப்டம்பர் வரையிலான காலகட்டத்தில் இரண்டு முக்கிய மத சமூகங்களான இந்து மற்றும் முஸ்லிம்களுக்கு இடையே உத்தரபிரதேச மாநிலத்தின் முசாபர்நகர் மாவட்டத்தில் நடைப்பெற்ற மோதல்கள் தான் முசாபர்நகர் வன்முறையாகும். இந்த கலவரத்தின் விளைவாக 42 முஸ்லிம்கள் மற்றும் 20 இந்துக்கள் உட்பட 62 பேர் இறந்தனர். 200 பேர் காயமடைந்தனர் மற்றும் 50,000க்கும் மேற்பட்டோர் இடம்பெயர்ந்தனர்.
# இந்தியாவில் முஸ்லிம்களுக்கு எதிரான வன்முறைகள்

## பெரிய சம்பவங்கள்

### 2020 டெல்லி கலவரங்கள்

2020 ஆம் ஆண்டு டெல்லியில் நடைப்பெற்ற கலவரத்தில் 53 பேர் இறந்தனர் மற்றும் 200 க்கும் மேற்பட்டோர் படுகாயமடைந்தனர். முஸ்லிம் விரோதமாக சட்டமாக பார்க்கப்பட்ட குடியுரிமைச் சட்டத்திற்கு எதிராக நடைப்பெற்ற போராட்டங்களில் முஸ்லிம்கள் மீதான வெறுப்பு பிரச்சாரத்தால் இந்த கலவரம் நடைப்பெற்றது. இந்த கலவரத்தை ஒரு படுகொலை என்று சிலர் குறிப்பிடுகின்றனர்.
# இந்தியாவில் முஸ்லிம்களுக்கு எதிரான வன்முறைகள்

## சித்தரிப்புகள்

2002 ஆம் ஆண்டு நடைப்பெற்ற குஜராத் கலவரத்தின் போது நிகழ்ந்த குல்பர்க் சொசைட்டி படுகொலையை அடிப்படையாகக் கொண்ட "*பர்சானியா*' திரைப்படம் குஜராத்தில் உள்ள திரையரங்குகளால் புறக்கணிக்கப்பட்டது. இந்த திரைப்படம் மற்றொரு கலவரத்தைத் தூண்டும் என்ற அச்சத்தால் புறக்கநிக்கபட்டது என்று சொல்லப்பட்டது. இந்த திரைப்படத்தில் இந்து தீவிரவாதிகளால் முஸ்லிம் குடும்பங்கள் தங்கள் வீடுகளில் வைத்து உயிருடன் எரிக்கப்படுவது, பெண்கள் பாலியல் பலாத்காரம் செய்யப்பட்ட பின்னர் எரிக்கபடுவது, குழந்தைகள் துண்டுகளாக வெட்டப்படுவது போன்ற அட்டூழியங்களை ஆவணப்படுத்துகிறது.  
ராகேஷ் ஷர்மாவின் *ஃபைனல் சொலுசன் (இறுதி தீர்வு)* என்ற திரைப்படம் 2002 ல் குஜராத்தில் நடந்த வன்முறைகளை உள்ளடக்கிய சிறந்த ஆவணப்படங்களில் ஒன்றாக கருதப்படுகிறது. இந்த திரைப்படத்தை இந்திய திரைப்படத் தணிக்கை குழு தடை செய்ய முயன்றது. ஆனால் 2004 ஆம் ஆண்டில் குழுவின் தலைவர் அனுபம் கெர் இதற்கு சான்றிதழை வழங்கினார். இந்த திரைப்படத்தின் வெட்டப்படாத காட்சிகள் திரையிடப்பட அனுமதி அளித்தார்.
# ஹக்கீம் சையத் ஜில்லூர் ரஹ்மான்

**ஹக்கீம் சையத் ஜில்லூர் ரஹ்மான்** யுனானி மருத்துவத்தின் இந்திய அறிஞர். 2000 ஆம் ஆண்டில் இப்னு சினா அகாடமி ஆஃப் இடைக்கால மருத்துவம் மற்றும் அறிவியல் நிறுவனத்தை நிறுவினார். இவர் இதற்கு முன்பு அலிகார் முஸ்லீம் பல்கலைக்கழகம் (AMU) கீழ் இயங்கும் அஜ்மல் கான் திப்பியா கல்லூரியில் பேராசிரியர் மற்றும் துறை தலைவராக இருந்துள்ளார்.  
அலிகார் யுனானி மருத்துவம் பீடாதிபதி ஆசிரிய போன்ற பதவிகளில் 40 ஆண்டுகள் பணியாற்றி பிறகு ஓய்வுபெற்றார்.  
தற்போது, இவர் அலிகார் முஸ்லிம் பல்கலைக்கழத்தில் "கெளரவ பொருளாளராக" உள்ளார். 2006 ஆம் ஆண்டில், யுனானி மருத்துவத்தில் இவர் செய்த பங்களிப்புக்காக இந்திய அரசு இவருக்கு பத்மஸ்ரீ விருது வழங்கியது .
# ஹக்கீம் சையத் ஜில்லூர் ரஹ்மான்

## வாழ்க்கை வரலாறு

### ஆரம்பகால வாழ்க்கை மற்றும் கல்வி

ரகுமான் 1940 ஆம் ஆண்டு ஜூலை 1 அன்று பிரித்தானிய ஆட்சிக்கு கீழ் இருந்த இந்தியாவின் போபால் மாநிலம் போபாலில்(இப்போது மத்தியப் பிரதேசம்) பிறந்தார். இவரது தாத்தா ஹக்கீம் சையத் கரம் ஹுசைன், தந்தை ஹக்கீம் சையத் ஃபஸ்லூர் ரஹ்மான் மற்றும் மாமா ஹக்கீம் சையத் அதிகுல் காதிர் ஆகியோர் டிஜாரா / போபாலில் யுனானி மருத்துவர்கள்.
<sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>
ரகுமான் லக்னோவில் தாருல்-உலூம் நத்வதுல் உலமாவில் கல்வி பயின்றார். பின்னர் அலிகார் முஸ்லீம் பல்கலைக்கழகம் கீழ் இயங்கும் அஜ்மல் கான் திப்பியா கல்லூரியில் பட்டம் பெற்றார்.
<sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>
# ஹக்கீம் சையத் ஜில்லூர் ரஹ்மான்

## வாழ்க்கை வரலாறு

### தொழில்

ரஹ்மான் 1961 ஆம் ஆண்டில் அலிகார் முஸ்லீம் பல்கலைக்கழகத்தின் அஜ்மல் கான் திபியா கல்லூரியில் ஒரு செயல்முறை விளக்குபவராக தனது வாழ்க்கையைத் தொடங்கினார். பின்னர் டெல்லியின் ஜாமியா திபியாவில் விரிவுரையாளரானார். அங்கு அவர் 1973 இல் வாசகராகவும், 1983 இல் பேராசிரியராகவும் ஆனார். இவர் 18 ஆண்டுகள் இல்முல் அத்வியா துறையின் தலைவராகவும், அலிகார் முஸ்லீம் பல்கலைக்கழகத்தின் யுனானி மருத்துவ துறையின் தலைவராகவும் இருந்தார்.  
அசாம்கார், பீனாபாராவில் இப்னு சினா திபியா கல்லூரியை நிறுவ உதவியனார். அதற்கு 1981 ஆம் ஆண்டு ஜனவரி 25, அன்று அடிக்கல் நாட்டினார்.
<sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>
# ஹக்கீம் சையத் ஜில்லூர் ரஹ்மான்

## படைப்புகள்

இவரது மருத்துவத்தின் வரலாறு ஆய்வு குறிப்பாக இடைக்கால மருத்துவம் மற்றும் இடைக்கால இஸ்லாத்தில் மருத்துவத்தின் பகுப்பாய்வு செய்கிறது.
<sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>
# சீயப்பாறை அருவி

**சீயப்பாறை அருவி** (*Cheeyappara Waterfalls*) இந்தியாவின் கேரள மாநிலம், இடுக்கி மாவட்டத்தில் உள்ள ஓர் அருவியாகும். இது கொச்சி - மதுரை தேசிய நெடுஞ்சாலையில் ( தேசிய நெடுஞ்சாலை 49 ) எர்ணாகுளம் மற்றும் இடுக்கி மாவட்டங்களின் எல்லையில் உள்ள நேரியமங்கலம் கிராமத்திற்கும் அடிமாலி நகரத்திற்கும் இடையே அமைந்துள்ளது.  
சீயப்பாறை அருவி அருவி ஏழு படிகளாக இறங்கி விழுகிறது. மலையேற்றத்திற்கு இது ஒரு சிறந்த இடமாகும்.
# குடமுட்டி அருவி

**குடமுட்டி அருவி** (*Kudamutti Falls*) என்பது இந்தியாவின், கேரளத்தின், கொல்லம் மாவட்டத்தில் உள்ள அழகிய அம்பநாடு மலைகளில் அமைந்துள்ள ஒரு அருவி ஆகும். இது ஒரு பருவகால அருவி ஆகும் . இந்த அருவி ஒரு பெரிய தனியார் தோட்டத்திற்குள் அமைந்துள்ளது, பார்வையாளர்கள் தனியார் தோட்டத்தின் வழியாகவே அருவியை அடைய வேண்டும். குடமுட்டி அருவி அம்பானாடு மலைப்பகுதியில் உள்ள முக்கிய சுற்றுலா தலங்களில் ஒன்றாகும்.  
அருவி அமைந்துள்ள நிலத்தின் உரிமையைப் பற்றி கேரள வன மற்றும் வனவிலங்குத் துறைக்கும் தனியார் தோட்ட உரிமையாளருக்கும் இடையே தகராறு நடந்து வருகிறது. இந்த அருவி தங்களது தனி உரிமை சொத்து என்று தோட்ட நிருவாகத்தினர் கூறுகின்றனர், மேலும் அவர்கள் அதை தங்கள் தோட்ட சுற்றுலா திட்டத்தில் சேர்த்துள்ளனர். ஆனால் அருவியின் இருப்பிடம் வனப்பகுதியில் இருப்பதாக வனத் துறை கூறுகிறது, அதற்கான செல்லிடங்காட்டி ஆதாரம் அவர்களிடம் உள்ளதாக கூறுகிறது.
# மர்மலா அருவி

**மர்மலா அருவி** (**Marmala Waterfall)** என்பது இந்தியாவின் கேரளா மாநிலத்தில் கோட்டயம் மாவட்டத்தில் எராட்டுபேட்டாவிலிருந்து சில கிலோ மீட்டர்கள் தூரத்தில் அமைந்துள்ள அருவி ஆகும்., . இந்நீர்வீழ்ச்சியானது டீகோயிலிருந்து 8 கி.மீ. தொலைவில் மங்களகிரியிலிருந்து மர்மலா நீர்வீழ்ச்சிக்குச் செல்லும் சாலை தற்போது கட்டுமானத்தில் உள்ளது. இந்நீர்வீழ்ச்சிக்குச் செல்ல ஒருவர் இப்பகுதியில் அமைந்துள்ள தோட்டத்தின் நடுவே, அமைந்துள்ள வழுக்கும் பாறை பாதையின் வழியாக மலையேறிச் செல்ல வேண்டும். மர்மலா நீர்வீழ்ச்சி சுமார் 40 மீட்டர் உயரத்தில் உள்ளது. இது 12 மீட்டர் ஆழமான குளத்தின் வழியே டீகோய் நதியில் கலக்கிறது.